stanford-oval/wikipedia huggingface dataset:
קייזר-אילין תעשיות

יצוא מכוניות מתוצרת קייזר פרייזר לפינלנד
רכב אספנות הנרי ג'יי (1951)
הרכבת רכב במפעל קייזר פרייזר, 1951
7 ביולי 1960, מכונית הסטודיבייקר לארק הראשונה יוצאת מפס הייצור במפעל קייזר-אילין
ג'יפ ויליס סטיישן משמש כתיאטרון נייד עבור תיאטרון זווית
חברת קייזר-אילין תעשיות בע"מ הייתה המפעל המשמעותי הראשון להרכבת רכב בישראל. המפעל שכן ביישוב נשר. החברה הייתה מיזם משותף של איש העסקים אפרים אילין עם חברת המכוניות האמריקאית קייזר-פרייזר (Kaiser-Frazer), והחלה לפעול בשנת 1951‏ בשם קייזר-פרייזר לישראל.
היסטוריה

לאחר שחברת פורד נכנעה לחרם הערבי וביטלה את התחייבותה להקים מפעל הרכבת מכוניות בישראל, ראתה הממשלה לשים בראש סדר העדיפויות לעניין מפעל דומה, בעל מוניטין בינלאומי. הקושי הרב הטמון בכך היה בעובדה כי חלק הארי של מפעלי המכוניות בעולם נמנעו משיתוף פעולה כלכלי עם ישראל.
קייזר-פרייזר (Kaiser-Frazer) הייתה חברת מכוניות אמריקאית חדשה, שנוסדה לאחר מלחמת העולם השנייה על ידי ג'וזף וו. פרייזר, שהיה בעל ניסיון רב בתעשיית הרכב, והנרי קייזר, תעשיין נודע. אילין התיידד עם היקמן פרייס, סגן נשיא "קייזר-פרייזר" והצליח ליצור שותפות בינו לקונצרן האמריקאי. לפי תנאי העסקה קייזר פרייזר השקיע חצי מיליון דולר ואילין השקיע שני מיליון דולר. מפעלי "קייזר-אילין" הקימו תוך שנה וחצי את המפעל בישראל. בשל השקעתה בישראל, קייזר פרייזר הוחרמה על ידי מדינות ערב ומהנדסיה לא קיבלו ויזת מעבר[דרושה הבהרה] בארצות ערב.
המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" ו"הנרי ג'יי", ובהמשך ויליס ג'יפ סטיישן, ויליס ג'יפ טנדר ו- ג'יפים מתוצרת ויליס, "דופין" ו"קטר שבו" של רנו הצרפתית, קונטסה 900, קונטסה 1300, ו-טנדרים הינו בריסקה מתוצרת חברת הינו מוטורס היפנית (החל משנת 1963‏) ו"לארק"המפוארת של סטודיבייקר האמריקאית (החל משנת 1960‏).
בשנים 1950–1955 היוו מפעלי "קייזר-אילין" כ-28% מכלל היצוא התעשייתי של מדינת ישראל ועל כך קיבל המפעל תעודת הוקרה ממשרד המסחר והתעשייה, כיצואן מצטיין. בשנת 1952 קיבל המפעל אות הצטיינות משר המסחר והתעשייה, דב יוסף. מפעלי "קייזר-אילין" העסיקו בתקופת השיא 2,000 עובדים בנשר, באשקלון ובתל אביב. הוא גרם להכשרתם המקצועית של עולים רבים.
חייו של המפעל היו רצופים תלאות, חלקן עקב נפתולי הבירוקרטיה הישראלית וחלקן תוצאה של תמורות שחלו אצל שותפותיה לדרך מעבר לים: קייזר האמריקאית סבלה נזקים מהחרם הערבי עקב מעורבותה בפרויקט, אך המשיכה. לעומתה, רנו הצרפתית נכנעה לאותו לחץ וביטלה את חוזה הייצור בארץ של מכוניות מתוצרתה, ויצורן של הקונטסה והלארק הופסק בחברות האם. המפעל נהנה ממיסוי דיפרנציאלי שהוטל על יבוא מתחרה.
הקשיים הבינלאומיים והמקומיים היו מהגורמים שהביאו את המפעל אל קיצו.
במסגרת המלצותיה של ועדה ממשלתית – ועדת ברתל, נעשה ניסיון למזג את תעשיות הרכב בארץ, תעשיות שכללו בעיקר את "אוטוקרס", "ליילנד" (שייצרה בעיקר אוטובוסים באשדוד) ו"קייזר-אילין" שהייתה מצויה כבר בקשיים כלכליים. בשנת 1969, מקץ 18 שנות פעילות במהלכן יוצרו ב"קייזר-אילין" מעל מאה אלף כלי רכב, בוצע המיזוג הכפוי כש"אוטוקרס" רכשה את "קייזר-אילין".
מקום המפעל

מפעל הרכב הוקם בעיר נשר בעמק זבולון באזור שמול שכונת בן דור. לאחר שהמפעל נסגר, המבנה הוסב לסופרמרקט, בתחילה בשם יוניברס ולאחר מכן נמכר לחברת שופרסל, והיום שוכן במבנה סופרמרקט שופרסל דיל. מתחם בית החרושת מול רחוב הפלדה הוא חלק ממתחם מסחרי גדול בעיר נשר בשם "מבנה" השוכן בין הרחובות המסגר והשיש.
ראו גם

לארק
קונטסה 900
קונטסה 1300
דופין
תעשיית רכב בישראל
הערות שוליים

↑  חנוכת מפעלי קייזר-פרייזר, דבר, 22 ביוני 1951
↑  ויליס ג'יפ סטיישן (היי הויליס - The Israel Motor Industry)
↑  נחתם החוזה לייצור מכונית יפאנית בחיפה, דבר, 6 ביוני 1963
↑
לארק 1964, (3:49 דקות), יו-טיוב
↑  מחיר ה"לארק" - 11,000 ל"י כולל מסים והיטלים שונים, דבר, 24 ביוני 1960
↑  אות הצטיינות לחברת "קייזר פרייזר", דבר, 11 בפברואר 1952
↑  ישראל נוימן, חברת "רנו" נכנעה לחרם הערבי וניתקה קשריה עם ישראל, דבר, 18 באוקטובר 1959, המשך
↑  ד. כרמל, קייזר-אילין: הוכחנו את כדאיותנו. היבואנים: המפעל לא חוסך מטבע זר, דבר, 20 ביוני 1961, המשך
↑  דויד מושיוב, טובים השניים מן האחד - אך לא בייצור רכב, דבר, 10 באוגוסט 1966
↑  מפת 'חיפה מזרח' בהוצאת מחלקת המדידות, 1958, עם סימון 'מפעל קיזר פריזר', באתר הספרייה הלאומית, אוסף המפות ע"ש ערן לאור
| --- | --- |
בקרת זהויות :  NLI: 987007368360505171
יחסי דומיניקה – טרינידד וטובגו

| יחסי דומיניקה – טרינידד וטובגו |
| --- | --- |
דומיניקה: טרינידד וטובגו


דומיניקה: טרינידד וטובגו
שטח (בקילומטר רבוע)
751: 5,128
אוכלוסייה
66,065: 1,509,195
תמ"ג (במיליוני דולרים)
654: 28,140
תמ"ג לנפש (בדולרים)
9,899: 18,646
משטר
רפובליקה: דמוקרטיה

יחסי דומיניקה–טרינידד וטובגו הם היחסים הדיפלומטיים הרשמיים שבין קהיליית דומיניקה לבין הרפובליקה של טרינידד וטובגו.
היסטוריה

בין קהיליית דומיניקה לבין הרפובליקה של טרינידד וטובגו מתקיימים יחסים דיפלומטיים רשמיים. טרינידד וטובגו מחזיקה קונסוליה ברוסו, בירת דומיניקה. שתי המדינות הן מדינות חברות מלאות בארגון מדינות אמריקה, בקהילייה הקריבית ובארגון האומות המאוחדות.
דומיניקה הוכתה על ידי הוריקן מריה והוריקן אירמה בשנת 2017 עם שישים וחמישה מתים. הנזק הכלכלי שנגרם לדומיניקה משני ההוריקנים הוערך ב-900 מיליון דולר אמריקאי. ב-2018 ביקשה דומיניקה ויתור על דמי החברות שלה בארגון מדינות אמריקה, בשווי 25,000 דולר אמריקאי, בעקבות הנזק שנגרם בעונת ההוריקנים של 2017. טרינידד וטובגו הייתה הממשלה היחידה שדחתה את בקשתה של דומיניקה, ובכך גרמה להרס כמעט מלא של היחסים הדיפלומטיים שבין שתי המדינות ולמשבר דיפלומטי חמור.
נציגויות דיפלומטיות

טרינידד וטובגו אינה מיוצגת בדומיניקה בדרג השגרירות. טרינידד וטובגו מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה.
דומיניקה אינה מיוצגת בטרינידד וטובגו, הן בדרג השגרירות והן בדרג הקונסולרי.
משבר מטוס הריגול U-2

הU-2 צבוע לשם הטעיה כמטוס סוכנות החלל האמריקנית
שברי מטוס ה-U-2 של פאוורס
משבר מטוס הריגול U-2 החל ב-1 במאי 1960, כאשר מטוס אמריקני מסוג לוקהיד U-2 הופל מעל שמי ברית המועצות, במחוז סברדלובסק, בעת איסוף מודיעין, וטייסו נשבה.
מטרת המבצע הייתה לאסוף מודיעין בנוגע לטילים בין-יבשתיים באזור סברדלובסק וקוסמודרום פלסצק. המטוס המריא מפשוואר בפקיסטן והיה אמור לנחות בבודו, נורווגיה. סמוך לפני שהגיע למטרותיו, הכוחות הרוסיים הבחינו במטוס והזניקו לקראתו מטוסי קרב. לאחר שהם נכשלו ביירוט המטוס, עקב גובה טיסתו הרב, שני טילי קרקע-אוויר מסוג SA-2 (מתוך 14 ששוגרו) הצליחו לפגוע בו וטייסו פרנסיס גארי פאוורס צנח בקווי הסובייטים. הוא נמצא ונשבה בידי חבורת כפריים רוסיים שהסגירו אותו לשלטונות.
מספר ימים לאחר הצהרת הרוסים על הפלת מטוס אמריקני, הממשל האמריקני יצא בהודעה לעיתונות שהמטוס שימש כאחד ממטוסי נאס"א למטרות בדיקת מזג אוויר, ותעה לשטחי רוסיה עקב בעיות רפואיות של הטייס. וכדי לחזק עמדה זו מטוס U-2 נצבע בצבעי נאס"א כדי להסיר חשד מצד העיתונות ואזרחי אמריקה.
ב-7 במאי, ניקיטה חרושצ'וב הודיע לציבור בנאומו כי אכן הרוסים הצליחו להפיל מטוס ריגול אמריקני מעל שמי רוסיה ואף שבו את הטייס (מתוך נאומו):
לאחר שנשפט והואשם בריגול, פאוורס נדון לעשר שנות מאסר, אך לאחר שעברו 21 חודשים, האמריקנים והרוסים ביצעו חילופי שבויים כאשר החליפו את פאוורס ברב המרגלים הרוסי, רודולף אבל.
ב-1 באוגוסט 1977 נהרג פאוורס כאשר מסוק חדשות שאותו הטיס עקב אחרי שרפת יער, אך התרסק מפאת מחסור בדלק.
בסוף שנת 2015 הפיק הבמאי סטיבן ספילברג סרט על הפרשה בשם "גשר המרגלים".
מילה ג'אנסן

מילה ג'אנסן (באנגלית: Milla Jansen; נולדה ב-29 בנובמבר 2006) היא שחיינית אוסטרלית, סגנית אלופת עולם בבריכת 25 מטר (בודפשט 2024) במשחה שליחות 4x100 מטר חופשי.
ביוגרפיה

ג'אנסן נולדה וגדלה באוסטרליה.
ביוגרפיה > 2024 > סגנית אלופת עולם בבריכת 25 מטר

באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית כסף במשחה שליחות 4x100 מטר חופשי בתוצאה של 3:28.25 דקות יחד עם מג האריס, אלכסנדריה פרקינס ולני פליסטר, אחרי ארצות הברית (3:25.01 דקות) ולפני קנדה (3:28.44 דקות).
שיאים אישיים > בריכה אולימפית

50 מטר חופשי: 24.76 שניות (2024)
100 מטר חופשי: 53.81 שניות (2024)
200 מטר חופשי: 1:58.26 דקות (2024)
שיאים אישיים > בריכת 25 מטר

50 מטר חופשי: 24.10 שניות (2024)
100 מטר חופשי: 52.26 שניות (2024)
200 מטר חופשי: 1:54.98 דקות (2024)
ספיד רייסר

| --- | --- |
 
 סוגה:  ספורט, אנימה

 מאנגה
 יוצר:  טאטסואו יושידה
 הוצאה:  Shueisha
 התפרסם לראשונה במגזין:  Shōnen Book
 קהל יעד:  שונן
 תקופת הפרסום המקורית:  יוני 1966 – מאי 1968
 מספר הכרכים שהתפרסמו:  2

 אנימה
 במאי:  הירושי ססאגאווה
 אולפני אנימציה:  Tatsunoko Production
 רשת שידור:  Fuji TV (יפן)
 תקופת שידור מקורית:  2 באפריל 1967 – 31 במרץ 1968
 מספר הפרקים:  52

 אנימה: Speed Racer X
 במאי:  הירושי ססאגאווה הירויוקי פוקושימה
 אולפני אנימציה:  Tatsunoko Production
 רשת שידור:  TV Tokyo (יפן)
 תקופת שידור מקורית:  9 בינואר 1997 – 25 בספטמבר 1997
 מספר הפרקים:  34
ספיד רייסר (ביפנית: マッハGoGoGo) היא סדרת מאנגה יפנית שנוצרה על ידי טאטסואו יושידה. עלילת הסדרה מתמקדת בנהג המרוצים הצעיר והמוכשר ספיד רייסר (המכונה גו מיפונה בגרסה היפנית המקורית) אשר חולם להיות נהג המרוצים הטוב ביותר בעולם. הוא נוהג במכונית מתקדמת במיוחד מבחינה טכנולוגית אשר מצוידת בגאדג'טים עתידניים רבים המאפשרים לו להיחלץ ממצבים מסוכנים במרוצים.
סדרת המאנגה של ספיד רייסר פורסמה במקור ביפן במגזין "Shōnen Book" בין 1966 ל-1968. הסדרה זכתה להכרה בינלאומית בעיקר בסדרת האנימה של ספיד רייסר שהופקה בעקבות הצלחת סדרת המאנגה. סדרת האנימה הראשונה של ספיד רייסר שודרה במקור ביפן ברשת הטלוויזיה היפנית FujiTV בין השנים 1967 עד 1968 וכללה 52 פרקים. בעקבות הצלחת סדרת האנימה נוצרה לה מהדורה בשפה האנגלית שהותאמה לקהל המערבי. הגרסה האנגלית של הסדרה זכתה במיוחד להצלחה בארצות הברית שם היא שודרה בסינדיקציה במהלך שנות ה-60 וה-70. בשנת 1997 הופקה סדרה שנייה של ספיד רייסר אשר כללה 34 פרקים ואשר שודרה במקור ביפן ובהמשך שודרה גם במדינות נוספות.
בשנת 2008 הופק סרט קולנוע לייב אקשן של ספיד רייסר בבימוי האחים וצ'אוסקי. הסרט עשה שימוש רב במיוחד בגרפיקה ממוחשבת והיה מאופיין בסגנון ויזואלי ייחודי אשר היווה מחווה לסדרת המאנגה המקורית. בנוסף, בשנת 2002 הופקה סדרת האנימה "Speed Racer X" אשר היוותה אתחול מודרני של לסדרה המקורית. בשנת 2008 הופקה סדרת האנימציה האמריקאית "ספיד רייסר - הדור הבא" אשר עלילתה התמקדה בהרפתקאות בנו של ספיד רייסר אשר לוקח חלק במרוצים עתידניים.
הדמויות הראשיות

ספיד רייסר (בגרסה היפנית המקורית שמו הוא גו מיפונה) - גיבור הסדרה. ספיד רייסר הוא נהג מרוצים מיומן ונחוש אשר חולם להפוך לנהג הטוב ביותר בעולם. הוא נוהג במכונית "מאך 5" שהיא מכונית עתידנית שמצוידת במגוון גאדג'טים משוכללים.
ספריטל רייסר (בגרסה היפנית המקורית שמו הוא גו מיפונה) - אחיו הצעיר של ספיד רייסר.
אביו של ספיד רייסר (בגרסה היפנית המקורית שמו הוא דייסקה מיפונה) - מתאבק לשעבר אשר בונה מכוניות מרוצים למחייתו בהווה והוא המנטור של ספיד רייסר.
אימו של ספיד רייסר (בגרסה היפנית המקורית שמו הוא איה מיפונה) - חוששת תמיד לשלומו של בנה.
רייסר X (בגרסה היפנית המקורית שמו הוא פוקומן רייסר) - היריב המושבע והמסתורי של ספיד רייסר. בהמשך הסדרה מתברר שהוא אחיו הבכור של ספיד רייסר.
טריקסי - חברתו של ספיד רייסר.
הערות שוליים

↑  "Return Laps for the First Voice of Speed Racer". New York Times. 10 במאי 2008. ארכיון מ-17 באוקטובר 2015. נבדק ב-2010-08-12. {{cite news}}:  (עזרה)
↑  作品データベース. Tatsunoko Production (ביפנית). אורכב מ-המקור ב-2010-04-07. נבדק ב-2008-10-06.
| --- | --- |
בקרת זהויות :  LCCN: n2003045265   WorldCat (עם LCCN): n2003-045265
אפיאלטס

| --- | --- |
 לידה:  המאה ה־6 לפנה״ס טראכיס, מלידה 
 פטירה:  480 לפנה״ס תסליה, יוון 
 
אפיאלטס (ביוונית: Ἐφιάλτης; המאה ה-5 לפנה"ס) היה יווני איש מליס, שהתפרסם בכך שבזמן קרב תרמופילאי הראה לפרסים מעבר בהרים שדרכו יכלו לאגף את היוונים ולהשמידם. מאז הפך שמו מילה נרדפת לבוגד ביוון.
ביוגרפיה

כאשר פלשו הפרסים ליוון, התבצרו 300 לוחמים ספרטנים תחת פיקודו של לאונידס הראשון במעבר צר המכונה תרמופילאי, הקרב זכה לכינוי קרב תרמופילאי. בזכות המעבר הצר ושיטת הפלנקס הצליחו היוונים לעכב בהצלחה את הצבא הפרסי הגדול פי כמה. אולם בוגד יווני הגיע אל מלך פרס חשיארש הראשון והציע לו להראות לו מעבר צר בהרים שאפשר לאגף את הצבא היוני, בתמורה לטובות הנאה.
הרודוטוס מציין שהמעבר הסודי היה מוכר היטב לתושבי המקום. ככל הנראה זהות הבוגד לא הייתה ברורה - הרודוטוס מציין כחשודים אפשריים גם את אוניטס בן פנגורוס איש קריסטוס ואת קורידלוס מאנטיקרה, אולם סבור שאפיאלטס בן אורידמוס הוא האשם האמיתי. הוא שואב חיזוק לדבריו מהעובדה שהוא הפך למבוקש בידי היוונים לאחר הקרב.
המלך שלח את מצביאו הידרנס יחד עם אפיאלטס אל המעבר. הם הלכו כל הלילה דרך יער אלונים כשהגיעו לפסגת ההר נתקלו בבני פוקיס שהוצבו שם לשמירה בידי לאונידס. הידרנס נבהל משום שסבר שאלו הספרטנים, אולם אפיאלטס הרגיע אותו ואמר שאלו הפוקים. אלו האחרונים נבהלו גם הם משום שסברו שהפרסים יוצאים להתקפה על פוקיס. הם נסוגו מערבה ותפסו עמדות, אולם הפרסים התעלמו מהם והמשיכו מזרחה. עם עלות השחר הבחינו הספרטנים בפרסים המתקרבים. לאונידס הורה במהירות לבעלי בריתו לסגת בטרם יחסמו הפרסים את דרכי המילוט. במקום נותרו 300 ספרטנים, 700 תספאים, ו-2,000 תבאנים.
כשעלתה השמש התקיפו הפרסים בלי לחכות להידרנס. התפתח קרב קשה במהלכו נהרג לאונידס. בהמשך הקרב הצטרף הידרנס למערכה והספרטנים נהרגו עד אחד.
אפיאלטס לא הרוויח דבר מהקרב, שכן כישלונותיהם של הפרסים בקרבות סלמיס ופלטאיה הכריחו אותם לסגת מיוון. הוא הפך כאמור למבוקש ביוון, הוא נמלט לתסאליה וכאשר חזר נרצח בידי יווני בשם אתינדס. הרודוטוס כותב שאתינדס לא רצח אותו בגלל הפרס שהבטיחו הספרטנים אלא בגלל סיבה אחרת שאותה הוא לא מציין. אולם למרות זאת אתינדס קיבל מהספרטנים את הפרס המובטח.
בתרבות

בסרט 300 הספרטנים (1962), אפיאלטס מגולם בידי קירון מור. הוא מסגיר את הספרטנים לפרסים בגלל חמדנותו, וכן בגלל אהבה נכזבת לספרטנית יפה.
בסרט 300 (2007), אפיאלטס הוא יווני גיבן. הוא מציע את עזרתו ללאונידס, אולם הוא דוחה אותו בגלל מומו, שיהרוס את המבנה של הפלנקס. כנקמה, אפיאלטס מסגיר את הספרטנים.
עד היום השם אפיאלטס משמש ביוון שם נרדף לבגידה, כמו יהודה איש קריות בנצרות, וידקון קוויזלינג בנורווגיה, בנדיקט ארנולד בארצות הברית, ואנדריי ולאסוב ברוסיה.
לקריאה נוספת

הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
הערות שוליים

↑  הרודוטוס, ספר ז', 214.
↑  הרודוטוס, ספר ז', 213.
| --- | --- |
בקרת זהויות :  GND: 119205025  VIAF: 59889246   WorldCat (עם VIAF): 59889246
לילי פרייס

לילי פרייס (באנגלית: Lily Price; נולדה ב-3 בדצמבר 2002) היא שחיינית אוסטרלית, סגנית אלופת עולם בבריכת 25 מטר (בודפשט 2024) במשחה שליחות 4x100 מטר חופשי.
ביוגרפיה

פרייס נולדה וגדלה באוסטרליה.
ביוגרפיה > 2024 > סגנית אלופת עולם בבריכת 25 מטר

באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית כסף במשחה שליחות 4x100 מטר חופשי, לאחר ששחתה בשלב המוקדמות של המשחה.
שיאים אישיים > בריכה אולימפית

50 מטר חופשי: 25.27 שניות (2024)
100 מטר חופשי: 55.49 שניות (2024)
50 מטר פרפר: 25.95 שניות (2024)
100 מטר פרפר: 57.70 שניות (2024)
שיאים אישיים > בריכת 25 מטר

50 מטר חופשי: 24.22 שניות (2024)
100 מטר חופשי: 54.57 שניות (2024)
50 מטר פרפר: 25.07 שניות (2024)
100 מטר פרפר: 55.57 שניות (2024)
שטח הכיבוש הנאצי

אירופה בשיא ההתפשטות הצבאית הגרמנית ב-1942
שטח הכיבוש הנאצי מתייחס למדינות הריבוניות של אירופה שנכבשו במלואן או בחלקן (כולל ממשלות בובות) על ידי הצבא וממשלת גרמניה הנאצית במהלך מלחמת העולם השנייה ובשנים שלפניה. הוורמאכט הגרמני כבש את שטח אירופה:
לכיוון מזרח עד לעיירה מוזדוק בצפון הקווקז בברית המועצות (1942–1943)
לכיוון צפון עד היישוב בארנצבורג בסבאלברד שבממלכת נורווגיה.
לכיוון דרום עד לאי גאבדוס (אנ') שבממלכת יוון.
לכיוון מערב עד לאי אושאנט (אנ') שברפובליקה הצרפתית.
מחוץ לאירופה עצמה, הכוחות הגרמניים שלטו למעשה, לפחות חלקית, במצרים, לוב ותוניסיה בצפון אפריקה בין 1940 ל-1944. בנוסף, ספינות חיל הים הגרמני פעלו בכל האוקיינוסים לאורך כל המלחמה.
מספר מדינות שנכבשו על ידי גרמניה נכנסו למלחמת העולם השנייה כבנות ברית של בריטניה או ברית המועצות. חלקן נאלצו להיכנע לפני פרוץ המלחמה כמו אוסטריה (אנשלוס) וצ'כוסלובקיה (שחולקה); אחרות כמו פולין נכבשו בקרב. לאחר הכיבוש, בחלק מהמקרים, הממשלות המקוריות יצאו לגלות, במקרים אחרים הממשלות הגלותיות הוקמו על ידי אזרחיהן במדינות אחרות של בעלות הברית. כמה מדינות שנכבשו על ידי גרמניה הנאצית היו נייטרליות באופן רשמי. בנוסף היו מדינות שהיו חברות לשעבר במדינות הציר ונכבשו על ידי כוחות גרמנים במהלך המלחמה.
המדינות הכבושות

המדינות שנכבשו על ידי גרמניה (לא כולל אלו שנכבשו ונשלטו על ידי בעלות בריתה) כללו את כל המדינות הבאות, או את רובן:
| המדינה לפני הכיבוש | במהלך הכיבוש | זמן הכיבוש | אזורי מנהל גרמנים |
| --- | --- | --- | --- |
|  ממלכת אלבניה |  ממלכת אלבניה הכבושה | 8 בספטמבר 1943 – 29 בנובמבר 1944 | ללא |
| גרנזי גרנזי | גרמניה הנאצית הכיבוש הגרמני באיי התעלה | 30 ביולי 1940 – 9 במאי 1945 |  |
| ג'רזי ג'רזי | גרמניה הנאצית הכיבוש הגרמני באיי התעלה | 1 ביולי 1940 – 9 במאי 1945 | ללא |
| צ'כוסלובקיה צ'כוסלובקיה | סלובקיה הרפובליקה הסלובקית הראשונה  הפרוטקטורט של בוהמיה ומוראביה | 1 באוקטובר 1938 – 11 במאי 1945 | גאו באיירות הפרוטקורט של בוהמיה ומוראביה רייכסגאו נידרונדאו רייכסגאו אוברדונאו רייכסגאו הסודטים. |
|  אוסטריה | גרמניה הנאצית סופחה לגמרי לגרמניה | 12 במרץ 1938 – 9 במאי 1945 | רייכסגאו: קרנטן, נידרדונאו, אוברדונאו, זלצבורג, שטיירמרק, טירול-פורלברג, וינה. |
| העיר החופשית דנציג העיר החופשית דנציג | גרמניה הנאצית סופחה לגמרי לגרמניה | 1 בספטמבר 1939 – 9 במאי 1945 | רייכסגאו דצניג-פרוסיה המזרחית |
| צרפת צרפת | גרמניה הנאצית נציבות הרייך בלגיה וצפון צרפת גרמניה הנאצית הכיבוש הצבאי בצרפת  צרפת של וישי | 10 במאי 1940 – 9 במאי 1945 | גאו באדן גאו ווסטמרק רייכסגאו וולוניין |
| לוקסמבורג לוקסמבורג | גרמניה הנאצית הכיבוש הצבאי בלוקסמבורג | 10 במאי 1940 – פברואר 1945 | גאו מוסלנד |
| בלגיה בלגיה | גרמניה הנאצית נציבות הרייך בלגיה וצפון צרפת | 10 במאי 1940 – 4 בפברואר 1945 | גאו קולון-אאכן, רייכסגאו וולוניין |
| דנמרק דנמרק | דנמרק הפקוטרטורט של דנמרק | 9 באפריל 1940 – 5 במאי 1945 | ללא |
| ממלכת יוון ממלכת יוון | גרמניה הנאצית הכיבוש הצבאי ביוון  המדינה ההלנית | 6 באפריל 1941 – 8 במאי 1945 | ללא |
|  ממלכת הונגריה |  ממשלת האחדות הלאומית | 19 במרץ 1944 – מאי 1945 | ללא |
| ממלכת איטליה ממלכת איטליה | הרפובליקה הסוציאלית האיטלקית הרפובליקה הסוציאלית האיטלקית | 8 בספטמבר 1943 – 2 במאי 1945 | ללא |
| נורווגיה נורווגיה | גרמניה הנאצית נציבות הרייך נורווגיה נורווגיה משטר קוויזלינג | 9 באפריל 1940 – 8 במאי 1945 | ללא |
| הולנד הולנד | גרמניה הנאצית נציבות הרייך הולנד | 10 במאי 1940 – 20 במאי 1945 | ללא |
| ממלכת יוגוסלביה ממלכת יוגוסלביה | גרמניה הנאצית השלטון הצבאי בסרביה  ממלכת אלבניה הכבושה  השלטון הצבאי במונטנגרו המדינה העצמאית של קרואטיה המדינה העצמאית של קרואטיה  מקדוניה העצמאית | 9 באפריל 1941 – 15 במאי 1945 | רייכסגאו קרנטן רייכסגאו שטיירמרק |
| מונקו מונקו | ללא | 8 בספטמבר 1943 – 3 בספטמבר 1944 | ללא |
| ליטא ליטא | גרמניה הנאצית נציבות הרייך אוסטלנד | 23 ביוני 1941 – 5 באוגוסט 1941 | גאו מזרח פרוסיה |
| פולין פולין | גרמניה הנאצית גנרלגוברנמן גרמניה הנאצית נציבות הרייך אוסטלנד גרמניה הנאצית נציבות הרייך אוקראינה | 1 בספטמבר 1939 – 9 במאי 1945 | מחוז ביאליסטוק גאו מזרח פרוסיה גאו שלזיה גאו שלזיה עילית גנרלגוברנמן רייכסגאו דנציג-מערב פרוסיה רייכסגאו ורתגאו |
| סן מרינו סן מרינו | ללא | 14 בספטמבר 1944 – 20 בספטמבר 1944 | ללא |
| ברית המועצות ברית המועצות | גרמניה הנאצית נציבות הרייך אוסטלנד גרמניה הנאצית נציבות הרייך אוקראינה | 22 ביוני 1941 – 10 במאי 1945 | מחוז ביאליסטוק הגנרלגוברנמן |
ממשלות גולות

| ממשלה בגלות | מקום מושבה | תקופת הגלות | הממשלה הכובשת |
| --- | --- | --- | --- |
| אוסטריה האיחוד האוסטרי-דמוקרטי | בריטניה לונדון | 1941 – 1945 | גרמניה הנאצית גרמניה הנאצית |
| צרפת החופשית צרפת החופשית | בריטניה לונדון (1940-1941)  צרפת החופשית אלג'יר, אלג'יריה (1942–1944) | 1940 – 31 באוגוסט 1944 | גרמניה הנאצית הכיבוש הצבאי בצרפת  צרפת של וישי גרמניה הנאצית נציבות הרייך בלגיה וצפון צרפת |
| פולין הממשלה הפולנית הגולה | צרפת פריז (1939–1940) בריטניה לונדון (1940–1990) | ספטמבר 1939 – דצמבר 1990 | גרמניה הנאצית גרמניה הנאצית גרמניה הנאצית נציבות הרייך אוסטלנד גרמניה הנאצית נציבות הרייך אוקראינה סלובקיה סלובקיה ברית המועצות ברית המועצות הרפובליקה העממית הפולנית הרפובליקה העממית הפולנית |
| בלגיה בלגיה | בריטניה לונדון | 22 באוקטובר 1940 – 8 בספטמבר 1944 | גרמניה הנאצית גרמניה הנאצית גרמניה הנאצית נציבות הרייך בלגיה וצפון צרפת |
| דנמרק דנמרק | ללא | 1943–1945 | גרמניה הנאצית גרמניה הנאצית |
| לוקסמבורג לוקסמבורג | בריטניה לונדון | 1940–1944 | גרמניה הנאצית גרמניה הנאצית |
| ממלכת יוון ממלכת יוון |  קהיר | 29 באפריל 1941 – 12 באוקטובר 1944 | גרמניה הנאצית גרמניה הנאצית ממלכת איטליה ממלכת איטליה ממלכת בולגריה ממלכת בולגריה |
| נורווגיה נורווגיה | בריטניה לונדון | 7 ביוני 1940 – 31 במאי 1945 | גרמניה הנאצית קומיסריאט נורווגיה |
| יוגוסלביה יוגוסלביה | בריטניה לונדון | 7 ביוני 1941 – 7 במרץ 1945 | גרמניה הנאצית גרמניה הנאצית  ממלכת אלבניה   הכיבוש הצבאי במונטנגרו המדינה העצמאית של קרואטיה המדינה העצמאית של קרואטיה  מקדוניה העצמאית גרמניה הנאצית השלטון הצבאי בסרביה  ממלכת הונגריה ממלכת בולגריה ממלכת בולגריה |
| הולנד הולנד | בריטניה לונדון | 1940 – 1945 | גרמניה הנאצית קומיסריאט הולנד |
| צ'כיה הממשלה הצ'כוסלובקית הגולה | צרפת פריז (1939–1940) בריטניה לונדון (1940–1941)  בריטניה אסטון אבוטס | 2 באוקטובר 1939 – 2 באפריל 1945 | גרמניה הנאצית גרמניה הנאצית  ממלכת הונגריה סלובקיה סלובקיה |
ראו גם

הסדר החדש
מרחב מחיה
הערות שוליים

↑  יעקב חג'ג'-לילוף, יהודי לוב בתקופת מלה"ע השנייה תחת השלטון הפשיסטי-נאצי, באתר המכון ללימודים ולמחקר יהדות לוב, ‏ינואר 2006
| גרמניה הנאצית |
| --- | --- | --- |
| האידאולוגיה הנאצית | מיין קאמפף • הסדר החדש • קהיליית העם • דם ואדמה • פיהרר • עקרון הפיהרר • ההתפשטות הגרמנית מזרחה |  |
| תורת הגזע | איגניקה נאצית • מישלינג • ראסנשאנדה • לבנסראום • חוקי נירנברג • לבנסבורן • המשרד הראשי לגזע והתיישבות • משרד מדיניות הגזע |  |
| השלטון הנאצי | חוק ההסמכה • האחדה • התעמולה הנאצית: דר שטירמר, היהודי הנצחי, היהודי זיס, אולימפיאדת ברלין • אריזציה • אנשלוס • גנרלגוברנמן |  |
| ארגונים נאציים | אס אס • אס אה • ואפן אס אס • גסטפו • איינזצגרופן • אס דה • משטרת גרמניה הנאצית • המשרד הראשי לביטחון הרייך • ורמאכט • הנוער ההיטלראי • משרד התעופה של הרייך • משרד הרייך לתעמולה ולהשכלת העם • המשרד המרכזי של הרייך למאבק בהומוסקסואליות ובהפלות • משרד הרייך לשטחים הכבושים במזרח |  |
| נאצים בכירים | אדולף היטלר • מרטין בורמן • יוזף גבלס • הרמן גרינג • היינריך הימלר • ריינהרד היידריך • היינריך מילר • ארנסט קלטנברונר • הנס פרנק • אדולף אייכמן • רודולף הס • באלדור פון שיראך • אלברט שפר • ארנסט רהם • לני ריפנשטאהל • יוליוס שטרייכר • יוזף מנגלה • רודולף פרנץ הס • אמון גת • יירגן שטרופ • פרנץ שטנגל • יוזף ביהלר • ריכרד ולטר דרה פושעי מלחמה נאצים נוספים |  |
| קבוצות נרדפות | יהודים • הומוסקסואלים • צוענים • נכים • קתולים • עדי יהוה • קומוניסטים • אחרים |  |
ראו גם פורטל השואה • פורטל גרמניה ציר זמן מאוחד לתקופת הרייך השלישי ומלחמת העולם השנייה
| זירות ומערכות במלחמת העולם השנייה |
| --- | --- | --- |
| הזירה האירופית | המערכה בפולין • מתקפת הסאר • המלחמה המדומה • המערכה בנורווגיה • המערכה על צרפת ועל ארצות השפלה • הקרב על בריטניה • המערכה בבלקן • מבצע ברברוסה • החזית המזרחית • הזירה האיטלקית • החזית המערבית |  |
| המערכה באסיה ובאוקיינוס השקט | מלחמת סין–יפן השנייה • המערכה באוקיינוס השקט • המערכה בדרום מערב האוקיינוס השקט • הזירה הדרום-מזרח אסייתית • מבצע סערת אוגוסט |  |
| הים התיכון, המזרח התיכון וצפון אפריקה | הקרב על הים התיכון • המערכה בצפון אפריקה • המערכה במזרח התיכון • המערכה במזרח אפריקה • המלחמה האנגלו–עיראקית • הפלישה הבריטית-סובייטית לאיראן |  |
| זירות ומערכות אחרות | המערכה באוקיינוס האטלנטי |  |
| מערכות שלא יצאו אל הפועל | מבצע טננבאום: כוונות לכיבוש שווייץ וליכטנשטיין • מבצע ארי-הים: כוונות לכיבוש בריטניה • מבצע איקרוס: כוונות לכיבוש איסלנד • כוונות לכיבוש היישוב היהודי בארץ ישראל (התוכנית לארץ ישראל שלאחר כיבוש • תוכנית המבצר האחרון) • מבצע גרין: כוונות לכיבוש אירלנד • מבצע הרקולס: כוונות לכיבוש מלטה • מבצע פליקס: כוונות לכיבוש ספרד וגיברלטר • מבצע נפילה: כוונות לכיבוש יפן |  |
צ'אן הום (טייפון, 2015)

| --- | --- |
 תאריך התחלה:  29 ביוני 2015 
 תאריך סיום:  13 ביולי 2015 
 משך האסון:  29 ביוני 2015 – 13 ביולי 2015 (15 ימים) 
 במדינות או באזורים:  מזרח סין
 הרוגים:  18
 נזק:  כ־1,590,000,000 דולר (2015)
 
מסלול ועצמת צ'אן הום על פי סולם ספיר-סימפסון
בעת שיא עצמתו, ב-10 ביולי
הטייפון המכונה בסין צַ'אן הוֹם (בסינית: 颱風燦鴻) או בפיליפינים פאלקון הוא ציקלון טרופי גדול שפגע במזרח סין. הוא הסופה הטרופית התשיעית שקיבלה שם בעונת הטייפונים של 2015. הוא נתגלה כבר בסוף יוני כהפרעה טרופית קטנה באזור כינוס טרופי.
לקראת פגיעה צפויה, נערך מחוז ג'ג'יאנג ופינה כמיליון תושבים באזורי סיכון, הוציא קריאה לכ-30,000 כלי שיט לעגון וביטל כ-600 טיסות מתוכננות.
נזקי הטייפון במחוז ג'ג'יאנג נאמדו בכמיליארד דולר.
התפתחות מטאורולוגית

פרק זה לוקה בחסר. אנא תרמו לוויקיפדיה ו.
ראו גם

סודלור